|  |  |
| --- | --- |
| GRB konacno CMYK | **SLUŽBENE NOVINE GRADA BUJA****GAZZETTA UFFICIALE DELLA CITTÀ DI BUIE**-----------------------------------------------------------------------------------**Broj: 11 Buje, 13.06.2023. Godina: XXVI Cijena: 1,99 €****Nro. Buie, Anno: Prezzo:**----------------------------------------------------------------------------------- |

**Izdavač: Grad Buje-Buie Uredništvo: 52460 Buje, Istarska 2, Tel: 772-122; Fax: 772-158**

**Web:** [**www.buje.hr**](http://www.buje.hr) **E-mail adresa:** **info@buje.hr**

**GRADONAČELNIK**

**9.** Odluka o mjeri ublažavanja otežanog poslovanja poduzetnika u 2023. godini

**9.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Na temelju članka 19. i 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 123/17, 98/19, 144/20), članka 65.a Statuta Grada Buja (*Službene novine Grada Buja* broj 11/09, 05/11, 11/11 i 03/13) i Plana Proračuna Grada Buje - Buie za 2023. godini, Program poticanja razvoja poljoprivrede i poduzetništva Grada Buje - Buie (*Službene novine Grada Buja* broj 16/22), Gradonačelnik Grada Buja donosi

**ODLUKU**

**o mjeri ublažavanja otežanog poslovanja poduzetnika u 2023. godini**

**I. OPĆE ODREDBE**

Članak 1.

 Ovom Odlukom propisuju se opći uvjeti, mjere i kriteriji za dodjelu nepovratnih potpora poduzetnicima te nadležno upravno tijelo Grada Buje - Buie zaduženo za provedbu ove Odluke.

Članak 2.

 Za provedbu ove Odluke Planom Proračuna Grada Buje - Buie za 2023. godinu osigurana su sredstva u vidu nepovratnih potpora u visini od 69.000,00 € (519.880,50 kuna, fiksni tečaj konverzije 1 euro = 7,53450 kuna) na pozicijama R0517, R0518, R0519.

**II. KRITERIJI I NAČIN OSTVARIVANJA PRAVA NA POTPORU**

Članak 3.

 Grad Buje - Buie s ciljem ublažavanja otežanog poslovanja poduzetnika tijekom mjeseca lipnja i srpnja 2023. godine uzrokovanog radi asfaltiranja prilazne ceste i parkirališta u Digitronskoj ulici u Bujama uz DC200 dodijelit će nepovratne potpore poduzetnicima koji ispunjavaju uvjete utvrđene ovom Odlukom.

Članak 4.

 Korisnici potpore iz ove Odluke mogu biti mali i srednji poduzetnici i to obrti, trgovačka društva i samostalne djelatnosti osim banaka, javno bilježničkih i odvjetničkih ureda, osiguravajućih društava, knjigovodstvenih servisa i prodaje tiska i duhanskih proizvoda ili obavljaju djelatnost cestovnog prijevoza a koji imaju registrirano sjedište na području Grada Buja uz uvjet da koriste poslovni prostor na adresi Digitronska ulica-kućni brojevi 1, 3, 5, 7 i 23 i adresi ulica V. Gortan 9 te da je poslovni prostor u vlasništvu Korisnika potpore ili da Korisnik potpore ima u zakupu poslovni prostor na jednoj od navedenih adresa uz uvjet da poslovni prostor nije u vlasništvu Grada Buje - Buie.

 Visina nepovratne potpore iznosi 800,00 € (6.027,60 kuna fiksni tečaj konverzije 1 euro = 7,53450 kuna) za razdoblje propisano u članku 3. ove Odluke.

Članak 5.

 Nepovratne potpore koje su predmet ove Odluke dodjelju se na temelju Javnog poziva koji raspisuje Gradonačelnik u skladu sa odredbama ove Odluke.

 Javni poziv objavit će se na web stranicama Grada Buje - Buie i oglasnoj ploči u gradskoj upravi Grada Buje - Buie, Istarska 2, Buje.

Članak 6.

 Za ostvarivanje nepovratne potpore iz ove Odluke poduzetnik je uz obrazac Zahjeva dužan dostaviti:

* preslik registracije obrta/trgovačkog društva/samostalne djelatnosti (obrtnica, rješenje ili izvadak iz sudskog registra)
* dokaz o vlasništvu poslovnog prostora koje tvrtka ima i koristi na adresi adresi Digitronska ulica-kućni brojevi 1, 3, 5, 7 i 23 i adresi ulica V. Gortan 9 (e-ZK izvadak)
* preslika Ugovora o zakupu poslovnog prostora
* potvrdu da vlasnik/tvrtka nema dugovanja prema Gradu Buje - Buie po bilo kojoj osnovi.

Članak 7.

 Po okončanom Javnom pozivu, nadležni upravni odjel provjerava dostavljenu dokumentaciju i daje prijedlog Zaključka.

 Zaključak o odobrenoj potpori donosi Gradonačelnik Grada Buje - Buie.

Odobrena sredstva doznačuju se na transakcijski račun korisnika nepovratne potpore.

Nadležni upravni odjeli obavještava korisnika o odobrenoj potpori.

**III. PRIJELAZNE I ZAVRŠNE ODREDBE**

Članak 8.

Potpore iz ove Odluke su državne potpore male vrijednosti i na njih se odnose odredbe članka 2. stavka 1. alineje 5., članka 10., članka 14. i članka 15. Zakona o državnim potporama ("Narodne novine", broj 47/2014 i 69/2017).

O dodijeljenoj potpori male vrijednosti izvješćuje se Ministarstvo financija unosom podataka u Registar državnih potpora.

Članak 9.

U koliko se provjerom subjekta koji je podnesao zahtjev za dodjelu potpore utvrdi da je zahtjevu priložio neistinitu dokumentaciju ili dao neistinite podatke, primatelj potpore dužan je izvršiti povrat sredstva i istom će se osporiti dodjela potpore Grada Buje - Buie u nerednih pet (5) godina.

Članak 10.

 Provedba ove Odluke u nadležnosti je Upravnog odjela za opće poslove, Odsjeka za lokalnu samoupravu, društvene djelatnosti i gospodarstvo.

Članak 11.

Ova Odluka stupa na snagu danom donošenja, a objavit će se u Službenim novinama Grada Buje - Buie.

KLASA: 301-02/23-01/01

URBROJ: 2163-2-01/1-23-1

Buje/Buie, 13.06.2023.

**GRAD BUJE - CITTÀ DI BUIE**

Gradonačelnik-Il Sindaco

 Fabrizio Vižintin, v.r.